Terry Branstad
Terry Edward Branstad je američki političar i ambasador SAD u Kini od juna 2017. godine. Prethodno je u dva mandata bio guverner savezne države Iowa. Na mjestu guvernera nalazi se od januara 2011. godine. Osim toga, u periodu od 1983. do 1999. godine je također bio na istoj funkciji, tada kao 39. po redu guverner Iowe. Od 2003. do 2009. godine vršio je funkciju predsjednika Univerziteta Des Moines. Član je Republikanske stranke. Kao guverner, najduže je bio na tom mjestu u historiji Iowe, te je drugi guverner po dužini trajanja mandata u historiji SAD, nakon George Clintona iz savezne države New York. Godine 2010. je pobijedio na preliminarnim izborima unutar Republikanske stranke, te bio kandidat te stranke na guvernerskim izborima. Na tim izborima se borio protiv demokratskog kandidata i tadašnjeg guvernera Chet Culvera i četiri druga kandidata. Izbori za guvernera su održani 2. novembra 2010. godine, kada je dobio 52,9% glasova, dok je Culvera dobio 43,3%. U decembru 2016. Branstad je prihvatio nominaciju predsjednika Trumpa na mjesto američkog ambasadora u Kini, a to je potvrdio i američki Senat u maju 2017. kada je Branstad i zvanično preuzeo tu poziciju. Nakon njegovog odlaska sa mjesta guvernera, guvernerka je postala dotadašnja zamjenica guvernera Kim Reynolds, kao prva žena u historiji na mjestu guvernerke Iowe. Commons ima datoteke na temu: Terry Branstad